უნივერსიტეტის ღონისძიებების პორტალი

კვლევის “LLOID’S RISK INDEX - საქართველო“ პრეზენტაცია
2012-09-04 11:30 (Asia/Dubai)
5 სექტემბერს, 14:00 საათზე, წიგნის მაღაზია „ლიგამუსში“ (ჭავჭავაძის გამზ. 32, მესამე სართული) გაიმართება კვლევის “LLOID’S RISK INDEX – საქართველო“ პრეზენტაცია, რომელიც მომზადებულია „ილიაუნი ბიზნეს რევიუს“ მიერ ილიას სახელმწიფო უნივერსიტეტის ბიზნესის ფაკულტეტზე არსებული ეკონომიკური კვლევებისა და კონსულტაციების ცენტრის მკვლევრების ჩართულობით.
კვლევა ეყრდნობა მოდელს, რომლის მიხედვითაც, 2009 წლის კრიზისის დადგომასთან ერთად კომპანია „ლოიდის“ წარმომადგენლებმა ჟურნალ „ეკონომისტთან“ ერთად გადაწყვიტეს, ჩაეტარებინათ კვლევა მთელი მსოფლიოს მასშტაბით. ამ კვლევის მიზანი იყო, შეესწავლათ მსოფლიო 500 ბიზნეს ლიდერის დამოკიდებულება არსებული ბიზნეს და გარემო რისკების მიმართ.
პირველი კვლევის შემდეგ აღნიშნული ორგანიზაციები პერიოდულად ახდენენ როგორც რისკების, ასევე მისი დადგომის შემთხვევაში ორგანიზაციების მზაობის დონის შეფასებას.
„ილიაუნი ბიზნეს რევიუმ“, თავის მხრივ, შეისწავლა, თუ როგორ აფასებენ საქართველოში ბიზნეს ლიდერები რისკებს და როგორია მზაობა რისკის დადგომის შემთხვევაში.
კომპანიების შეფასება განხორციელდა 4 ძირითადი კატეგორიის მიხედვით:
• ბიზნესი და სტრატეგიული რისკი;
• ეკონომიკური და საბაზრო რისკები;
• გარემოსთან დაკავშირებული რისკები;
• ბუნებრივი მოვლენების რისკები.
კვლევის შედეგების მიხედვით:
• ყველაზე მაღალი ხარისხის რისკიდან თითქმის ყველა რისკის სფერო საქართველოსა და გლობალურ სამყაროში იდენტურია, რაც იმაზე მიანიშნებს, რომ საქართველო გახდა გლობალური სამყაროს ნაწილი;
• სრულიად იდენტურია რისკების განაწილება სფეროების მიხედვით (ბიზნესი, ეკონომიკა, გარემო და ბუნებრივი მოვლენები);
• გლობალური სამყაროსგან განსხვავებით საქართველოს ბიზნეს წარმომადგენლებში რისკების დადგომის შემთხვევაში კომპანიების მზაობის დონე უფრო დაბალია;
• ყველაზე მაღალი მზაობა შეინიშნება კანონმდებლობის ცვლილების რისკის დადგომის შემთხვევაში. რაც უნდა მიანიშნებდეს კანონების პოზიტიური მხარისკენ ცვლილების მოლოდინს.

სტუდენტთა აქტიური სწავლება ბუნებისმეტყველებაში
2012-08-23 14:24
ილიას სახელმწიფო უნივერსიტეტი TEMPUS – ის პროექტის ფარგლებში ახორციელებს პროექტს SALiS, რომლის მიზანია სკოლებში საბუნებისმეტყველო მეცნიერებების აქტიურად სწავლების ხელშეწყობა. პროექტი ხორციელდება ევროპელი (ირლანდია, გერმანია, ბულგარეთი) და სხვა პარტნიორი ქვეყნების (საქართველო, მოლდოვა, ისრაელი) უნივერსიტეტების თანამშრომლობის საფუძველზე
პროექტის ფარგლებში ა.წ. 28-30 აგვისტოს გაიმართება დასკვნითი კონფერენცია.
კონფერენციის მონაწილენი იქნებიან ილიას სახელმწიფო უნივერსიტეტის, ასევე ბათუმის, ქუთაისის და თელავის უნივერსიტეტის პროფესორები და ზოგადსაგანმანათლებლო სკოლის პედაგოგები.
მის: გ. წერეთლის 2, ყოფილი ენციკლოპედიის შენობა.

დასაქმების სახელმწიფო მინისტრი ილიაუნიში
2012-08-23 10:30
დღეს, 23 აგვისტოს 12:00 საათზე „ლიგამუსში“ გაიმართება პრეზენტაცია სტუდენტების დასაქმების თემაზე. ბიზნესის ფაკულტეტის მხრიდან წარმოდგენილი იქნება დასაქმების პროგრამის კონკრეტული დეტალები. პრეზენტაციაზე მონაწილოებას მიიღებს დასაქმების სახელმწიფო მინისტრი პაატა ტრაპაიძე.

ბიზნესის ფაკულტეტის სასწავლო გეგმები
2012-08-20 16:09
21 აგვისტოს, 14:00 საათზე, G 106 აუდიტორიაში გაიმართება პრეზენტაცია ილიას სახელმწიფო უნივერსიტეტის ბიზნესის ფაკულტეტის სასწავლო გეგმებთან დაკავშირებით. პრეზენტაციაზე განხილულ იქნება ბიზნესის ფაკულტეტზე დანერგილი სწავლების ინოვაციური ფორმები, ის ახალი პროექტები, რომელთა განხორციელებასაც ფაკულტეტი ახალი სასწავლო წლის დაწყების დროს გეგმავს.
პრეზენტაციაზე განხილულ იქნება ასევე ბიზნესის ფაკულტეტის მიერ შემოთავაზებული ის ინოვაციური სასწავლო კურსები, რომელთაც საქართველოში ანალოგი არ აქვს. წარმოდგენილი იქნება ის სასწავლო კურსებიც, რომლებსაც ბიზნესის ფაკულტეტი განახორციელებს ისეთ პარტნიორებთან ერთად, როგორებიცაა: Forbes Georgia, BDO, კომერსანტი და ა.შ. პრეზენტაციაზე წარმოდგენილ იქნება ასევე ბიზნესის ფაკულტეტზე შექმნილი ახალი სტუდენტური დასაქმების პროგრამა „ახალი შესაძლებლობა“. პროგრამის ფარგლებში მუშავდება პროექტი, რომელიც უზრუნველყოფს ბიზნესის ფაკულტეტის სტუდენტების დასაქმებას წამყვან ადგილობრივ და საერთაშორისო ბიზნეს – ორგანიზაციებში.

„ფსიქოზი 4:48” წინასაპრემიერო ჩვენება
2012-07-27 10:56
კვირას, 29 ივლისს 20:00 საათზე, ილიას სახელმწიფო უნივერსიტეტის თეატრში გაიმართება ცნობილი ბრიტანელი დრამატურგის სარა კეინის პიესის მიხედვით დადგმული სპექტაკლის „ფსიქოზი 4:48” წინასაპრემიერო ჩვენება.
როდესაც საზოგადოებრივი ნორმები არ გაკმაყოფილებს, როდესაც მარტო რჩები და საკუთარი გაორება თავს გახვევს იმ წესებს, რომელზეც უარი გაქვს ნათქვამი, იწყება ბრძოლა გადარჩენისთვის… კი თუ არა?!.. სიცოცხლე საზოგადოებრივ ფორმატში, თუ სიკვდილი, როგორც თავისუფლება?! კი თუ არა… კი თუ არა… კი თუ არა?!…
რეჟისურა, მხატვრობა და მუსკალური გაფორმება ბუბა ბასიშვილისა და გოგა ქაჩიბაიასი
ტექნიკური რეჟისორი – მარადია ცაავა
მონაწილეობენ: ეკა აბშილავა, მაშო მელქაძე
სპექტაკლი დაფინანსებულია ქალაქ თბილისი მერიის მიერ
განსაკუთრებული მადლობა ბრიტანეთის საბჭოს, მარჯანიშვილის თეატრსა და კავშირს ”პილოტები”
გთხოვთ, დაგვიკავშირდეთ: ილიას სახელმწიფო უნივერსიტეტის თეატრი – theatre@iliauni.edu.ge, ტელ.: 229 47 17; 577 509199, ან ილიას სახელმწიფო უნივერსიტეტის საზოგადოებასთან ურთიერთობის სამსახური – pr@iliauni.edu.ge

"ბიზნეს ქეისების" გამარჯვებულთა დაჯილდოვება
2012-07-17 10:05
17 ივლისს 17:00 საათზე ილიას სახელმწიფო უნივერსიტეტიში (G კორპუსის 106 აუდიტორია) გაიმართება 2012 წლის ”ბიზნეს-ქეისების” კონკურსის გამარჯვებულთა დაჯილდოება.
ილიას სახელმწიფო უნივერსიტეტის ბიზნესის ფაკულტეტის ინიციატივით უკვე მესამე წელია ხორციელდება პროექტი “ბიზნეს ქეისები”. პროექტი წარმოადგენს ინტელექტუალურ თამაშს, რომლის მიზანია, ხელი შეუწყოს სტუდენტებში პროფესიული უნარ-ჩვევების განვითარებასა და კრიტიკული აზროვნების ჩამოყალიბებას.
წელს ”ბიზნეს-ქეისები 2012”-ში მოანწილეობა მიიღეს როგორც ილიას სახელმწიფო უნივერსიტეტის, ასევე სხვა უნივერსიტეტებისს 48 გუნდი, თითო გუნდი 5 სტუდენტისაგან შედგებდოდა. „ბიზნეს ქეისები 2012“ გაიმართა 3 ტურად, ხოლო პირველი ტური სამ ეტაპად.
საინფორმაციო შეხვედრაზე გამჭვირვალეობის პრინციპის დაცვის მიზნით მოხდა კენჭისყრა და გუნდებს მიენიჭათ ნომრები. ჯამური ქულების მიხედვით ნახევარფინალში გადავიდა 22 გუნდი, ხოლო ფინალში 14 გუნდი. გუნდებს აფასებდა ჟიური, რომლის სამი მუდმივი წევრის გარდა მეოთხე წევრი იცვლებოდა. თითოეულ ეტაპზე დალუქულ კონვერტშიმოთავსებული სამი ქეისიდან სტუდენტები ირჩევდნენ ორს. (ინფორმაიცა შედეგების შესახებ იხილეთ www.iliauni.edu.ge). განხილული იყო როგორც ქართული, ასევე უცხოური ბიზნეს-ქეისების მაგალითები.

FORBES-ის და ”ბიზნეს რევიუს” ერთობლივი ინიციატივა
2012-07-09 16:33
ამა წლის 11 ივლისს, 12:00 საათზე, ილიას სახელმწიფო უნივერსიტეტის წიგნის მაღაზია „ლიგამუსში“ (ჭავჭავაძის გამზ. #32) გაიმართება „ილიუნი ბიზნეს რევიუსა“ და ჟურნალ „ფორბსის“ ერთობლივი კვლევის პრეზენტაცია, რომელიც საქართველოში ტურიზმის განვითარების პერსპექტივებს შეეხება.
საქართველოს სტატისტიკის ეროვნული სამსახურის და ტურიზმის ეროვნული ადმინისტრაციის მონაცემების ანალიზის საფუძველზე უნივერსიტეტის კვლევითმა ჯგუფმა მოამზადა ანგარიში”საქართველოს ტურისტული რეალობა და პერსპექტივა”, რომელიც უკვე გამოქვეყნდა ჟურნალ ”ფორბსში”.
პრეზენტაციაზე ქვეყანაში ტურიზმის განვითარების შესახებ მოხსენებას წაიკითხავს ტურიზმის ეროვნული ადმინისტრაციის ხელმძღვანელი მაია სიდამონიძე.

ელექტროაკუ​სტიკური მუსიკის კონცერტი
2012-07-06 11:13
კვირას, 8 ივლისს, 19:00-ზე, საქართველოს ეროვნულ მუსიკალურ ცენტრში (აღმაშენებლის გამზირი 127) გაიმართება ილიას სახელმწიფო უნივერსიტეტის მუსიკის ცენტრის ელექტროაკუსტიკური და კომპიუტერული მიმართულების სტუდენტთა კონცერტი. კონცერტში მონაწილეობას მიიღებს ასევე ილიაუნისა და კონსერვატორიის სტუდენტებისგან შემდგარი თავისუფალი იმპროვიზაციის ანსამბლი.
კონცერტზე დასწრება თავისუფალია.

სოციოლოგია ტურბულენტურ დროში
2012-07-02 11:09
3 ივლისს, 11:00 საათზე, ილიას სახელმწიფო უნივერსიტეტში A101-ე აუდიტორიაში გაიმართება ილიას სახელმწიფო უნივერსიტეტის მიერ ორგანიზებული სამეცნიერო კონფერენცია „სოციოლოგია ტურბულენტურ დროში“.
დრო, რომელშიც ჩვენ ვცხოვრობთ, უამრავ შესაძლებლობასთან ერთად მნიშვნელოვან გამოწვევებსაც გვთავაზობს, რაც სულ უფრო მეტ ყურადღებასა და ანალიზს მოითხოვს სოციოლოგებისაგან. ახალგაზრდა მკვლევრებს, რომლებიც დაინტერესებულნი არიან სოციოლოგიის წინაშე არსებული გამოწვევებით, საშუალება ეძლევათ, წარმოადგინონ საკუთარი ნაშრომები და გაუზიარონ ერთმანეთს იდეები.
კონფერენციის საკვანძო თემებია: სოციალური მედიები; სოციალური ურთიერთობების ახალი ფორმები; ფინანსური კრიზისი; პოლიტიკური კრიზისი; ეკოლოგიური კრიზისი; მზარდი სოციალური უთანასწორობა; პოტენციური მომავალი.
კონფერენცია მიზნად ისახავს შესაძლებლობა მისცეს სტუდენტებსა და ახალგაზრდა მკვლევარებს, რომლებიც აღნიშნულ საკითხებზე მუშაობენ, შეხვდნენ ერთმანეთს, გააფართოონ თავიანთი აკადემიური ქსელი, იმსჯელონ თავიანთ ნაშრომებზე და გაუზიარონ ერთმანეთს იდეები, ასევე განიხილონ თანამედროვე საზოგადოების წინაშე არსებული მნიშვნელოვანი გამოწვევები და წინააღმდეგობები, რომელიც განსაკუთრებული იმპულსი ხდება სოციოლოგიური წარმოსახვისათვის.

ბიზნესის PR აქტივობის ინდექსი
2012-06-26 17:33
27 ივნისს, ოთხშაბათს, 15:00 საათზე ილიას სახელმწიფო უნივერსიტეტის წიგნის მაღაზია ლიგამუსში (ი.ჭავჭავაძის გამზ. 32) შედგება „ილიაუნი ბიზნეს რევიუს” (IBR) მიერ მომზადებული პროექტის – ,,ბიზნესის PR აქტიურობის ინდექსი” – პრეზენტაცია.
ინდექსის ფარგლებში ხორციელდება დათვლა მხოლოდ იმ ორგანიზაციული PR მოვლენებისა, რომელსაც ბიზნეს კომპანიები აცხადებენ საზოგადოების წინაშე მედიასაშუალებებით. მასში მოიაზრება: კომპანიის მონაწილეობით განხორციელებული საჯარო ღონისძიებები, წარმოდგენილი ანგარიშგებები, პრეზენტაციები, მნიშვნელოვანი შეხვედრები, ოფიციალური განცხადებები, ორგანიზაციური ცვლილებები, მიღწევები და აღიარებები.
ინდექსი არ ზომავს ორგანიზაციების PR პოლიტიკის ხარისხს და ეფექტიანობას, მედიასივრცეში ორგანიზაციული PR აქტივობის გავრცელების რაოდენობრივ და თვისობრივ პარამეტრებს. ინდექსი მხოლოდ რიცხობრივად აჯამებს საბაზისო PR მოვლენების რაოდენობას.
ინდექსი საშუალებას იძლევა, ზემოთ აღწერილი მეთოდოლოგიის საფუძველზე პერიოდულად შედარდეს სხვადასხვა კომპანიების PR აქტივობა და შედგეს სექტორული PR აქტივობის რეიტინგები.
ინდექსის მინიმალური სააღრიცხვო პერიოდის ხანგძლივობა შეადგენს ერთ კვირას. შესაბამისად, შესაძლებელი ხდება ინდექსის ყოველკვირეული, ყოველთვიური, კვარტალური და წლიური მნიშვნელობების დაფიქსირება.
„ილიუნი ბიზნეს რევიუ” მზადდება ილიას სახელმწიფო უნივერსიტეტის ბიზნესის ფაკულტეტზე არსებული ეკონომიკური კვლევებისა და კონსულტაციების ცენტრის მკვლევარების მიერ.

გრავიტაციის შემოწმება კოსმოლოგიური დაკვირვებებით
2012-06-26 10:44
“საქალაქო სემინარი ელემენტარულ ნაწილაკთა ფიზიკასა და კოსმოლოგიაში” გაიმართება ოთხშაბათს, 27 ივნისს, 12:00 საათზე, ილიას სახელმწიფო უნივერსიტეტში, აღმოსავლეთ-მცოდნეობის ინსტიტუტი -101 დარბაზში (ვაკის პარკთან).
მომხსენებელი: ერიკ ლინდერი (ბერკლის ეროვნული ლაბორატორია, აშშ); თემა: “ფარული ენერგიისა და გრავიტაციის შემოწმება კოსმოლოგიური დაკვირვებებით”. (უახლესი დამზერითი მონაცმების ფონზე, მიმოხილული იქნება ფარული ენერგიის პრობლემის ამჟამინდელი მდგომარეობა. აგრეთვე განხილული იქნება, როგორ შეიძლება სხვადასხვა გრავიტაციული ლინზირებითა და გალაქტიკების სივრცული განაწილების შესწავლით, გავაუმჯობესოთ მომავალში ჩვენი ცოდნა აღნიშნული პრობლემასთან დაკავშირებით.)

მესამე საერთაშორისო კონფერენცია
2012-06-25 10:26
27- 29 ივნისს, ილიას სახელმწიფო უნივერსიტეტში (101-ე აუდიტორია, ი. ჭავჭავაძის გამზ. 32) ჩატარდება შედარებითი ლიტერატურის მესამე საერთაშორისო კონფერენცია ”გამოძიება და პროცესი ლიტერატურასა და ხელოვნებაში”. კონფერენციაში მონაწილეობას იღებენ ილიას სახელმწიფო უნივერსიტეტი, შედარებითი ლიტერატურის ინსტიტუტი, სამეცნიერო კვლევითი ცენტრი, რომანული ურთიერთგაგება ინტერტექსტუალური დიალოგი, სედბერის ლორანსიენის უნივერსიტეტის (ონტარიო, კანადა) სამართლის ფაკულტეტი.
მოხსენებების რეგლამენტია 20 წუთი.
კონფერენციის მხარდამჭერები არიან: ილიას სახელმწიფო უნივერსიტეტი, შოთა რუსთაველის ეროვნული სამეცნიერო ფონდი, საფრანგეთის ექსი-მარსელის უნივერსიტეტი, ფრანგული ინსტიტუტი და საფრანგეთის საელჩო საქართველოში.
კონფერენციის სამუშაო ენებია: ქართული, ფრანგული, ინგლისური.
იხ. მიმაგრებული დოკუმენტი ქართული, ფრანგული.

”ძილის მეცნიერებისა და ძილის მედიცინის საფუძვლები”
2012-06-22 16:12
ამა წლის 2 ივლისს, 13:30 საათზე, ილიას სახელმწიფო უნივერსიტეტში, G106 აუდიტორიაში გაიმართება საზაფხულო სკოლის – ”ძილის მეცნიერებისა და ძილის მედიცინის საფუძვლები” – საზეიმო გახსნა. საზაფხულო სკოლა გაგრძელდება 2-დან 6 ივლისის ჩათვლით და მასში მონაწილეობას მიიღებენ როგორც ქართველი, ასევე შვეიცარიელი მეცნიერები.
საზაფხულო სკოლა იმართება ილიას სახელმწიფო უნივერსიტეტის კვლევითი ცენტრის – ძილ-ღვიძილის ციკლის შემსწავლელი თ. ონიანის ლაბორატორიასა და ჟენევის უნივერსიტეტის, საუნივერსიტეტო კლინიკის ძილის ლაბორატორიას შორის მიმდინარე პროექტის –“ცოდნაზე დაფუძნებული პარტნიორობა საქართველოში ძილის მედიცინის კვლევითი პლატფორმის განვითარებისა და ძილის მეცნიერების ხელშეწყობის მიზნით” – ფარგლებში. პროექტი სამ წლიანია და მას შვეიცარიის ეროვნული სამეცნიერო ფონდი აფინანსებს.

მოზარდთა შემოქმედებითი ჯგუფის სპექტაკლი
2012-06-22 12:07
26 ივნისს, 12:00 საათზე, ილიაუნის თეატრი უმასპინძლებს არასამათვრობო ორგანიზაციების „ინვალიდი ბავშვი, ოჯახი საზოგადოება“ და კავშირი „სტუდია ეი–დი–სი“–ის დღის ცენტრების ბენეფიციარი შეზღუდული შესაძლებლობის მქონე ბავშვთა და მოზარდათა შემოქმედებითი ჯგუფის მიერ დადგმულ სპექტაკლს – „წითელქუდა“. სპექტალში ორგანიზაციების ბენეფიციარი ბავშვებისა და მოზარდების გარდა მონაწილეობენ ილიას სახელმწიფო უნივერსიტეტის, ივანე ჯავახიშვილის სახელობის სახელმწიფო უნივერსიტეტის მოხალისე სტუდენტები, ასევე ორგანიზაცია „Helping Hands“-ის აქტივისტები.
ღონისძიების მიზანს წარმოადგენს შეზღუდული შესაძლებლობის მქონე ადამიანების სოციალური იზოლაციის დაძლევა, საზოგადოებაში ამ ადამიანთა მიმართ არსებული ნეგატიური სტერეოტიპების რღვევა და მათი რეალური შესაძლებლობების წარმოჩენა.
ორგანიზატორები არიან კავშირი” ინვალიდი ბავშვი, ოჯახი, საზოგადოება”, რომელიც 1995 წელს დაფუძნდა. იგი არის პირველი, შეზღუდული შესაძლებლობის მქონე ბავშვთა, მშობლების გაერთიანება საქრთველოში. ორგანიზაციის მიზანია შეზღუდული შესაძლებლობის მქონე ბავშვებისა და მოზარდებისათვის თანაბარი პირობების შექმნა, მათი დამოუკიდებელობის ხარისხის გაზრდა და საზოგადოებაში ჩართულობის უზრუნველყოფა.
აგრეთვე კავშირი ”სტუდია ეი-დი-სი”. მისი მიზანია: ახალგაზრდების, მათ შორის შეზღუდული შესაძლებლობის მქონე პირთა საზოგადოებაში ინტეგრირების ხელშეწყობა. ახალგაზრდების კულტურულ–შემოქედებითი ინიციატივების მხარდაჭერა და ახალგაზრდული გაცვლით პროგრამებში მათი მონაწილეობის უზრუნველყოფა.

ღონისძიების მხარდამჭერები არიან – შრომის ჯანმრთელობისა და სოციალური დაცვის სამინისტრო, ილიას სახელმწიფო უნივერსიტეტი, სტუდია „ბასტი–ბუბუ“.

ჯაზის და პოპ-მუსიკის კონცერტი
2012-06-20 10:39
21 ივნისს, 18:00-ზე საქართველოს კომპოზიტორთა შემოქმედებითი კავშირის დარბაზში გაიმართება ილიას სახელმწიფო უნივერსიტეტის მუსიკის ცენტრის ჯაზ-ვოკალის მიმართულების სტუდენტების კონცერტი, რომელსაც თანხლებას პროფესიონალი ჯაზ-მუსიკოსები გაუკეთებენ.
ილიას სახელმწიფო უნივერსიტეტი არის საქართველოში პირველი უმაღლესი სასწავლებელი, სადაც ჯაზის და პოპ-მუსიკის სწავლება საბაკალავრო დონეზე ხდება, ხოლო ამ ტიპის კონცერტი პირველად ტარდება უნივერსიტეტის ისტორიაში.

ახალგაზრდა სტუდენტების განათლება
2012-06-19 13:51
20 ივნისს, 12:00 საათზე, G 106 – ე აუდიტორიაში (ყოფილი ენციკლოპედიის შენობა) მშვიდობის დემოკრატიის და განვითარების კავკასიური ინსტიტუტი გიწვევთ შეხვედრაზე “მე და არჩევნები”, რომლის მიზანია ახალგაზრდების მოტივაციის გაზრდა არჩევნებში მონაწილეობის მისაღებად. შეხვედრა ტარდება ევროსაბჭოს მხარდაჭერით, კავკასიური ინსტიტუტის პროექტის “ახალგაზრდა სტუდენტების განათლება” ფარგლებში.
შეხვედრას გაუძღვებიან გია ნოდია და კოტე კანდელაკი. შეხვედრის ხანგრძლივობა იქნება 2 საათამდე. შეხვედრაში მონაწილეობა შეუძლიათ 18-20 წლის ახალგაზრდებს.
მონაწილეებს დაურიგდებათ შეხვედრის ხელმძღვანელბის ავტორობით გამოცემული ბროშურები “მე და არჩევნები”.

გაზიანი სასმელების ბაზარი –შედეგების პრეზენტაცია
2012-06-18 16:38
20 ივნისს, ოთხშაბათს, 15:00 საათზე ილიას სახელმწიფო უნივერსიტეტის G კორპუსის №106 საკონფერენციო დარბაზში (გ. წერეთლის 2, ყოფილი უცხო ენების კორპუსის უკან, ყოფილი ენციკლოპედიის შენობა) გაიმართება „ილიაუნი ბიზნეს რევიუს“ (IBR) მიერ მომზადებული კვლევის – ,,უალკოჰოლო გაზიანი სასმელების ბაზარი – თბილისი’’ – შედეგების პრეზენტაცია.
კვლევის მიზანია, გამოავლინოს თბილისში პოპულარული უალკოჰოლო გაზიანი სასმელების მწარმოებელი რომელ ბრენდს ანიჭებს უპირატესობას მომხმარებელი სეზონის პიკზე. კვლევა ჩატარდა პირველიდან ათ ივნისამდე სუპერმარკეტ ,,პოპულის’’ 15 სავაჭრო ობიექტში, თბილისის 11 რაიონში.
თითოეულ სავაჭრო წერტილში დაფიქსირდა, თუ რომელი ბრენდის პროდუქცია ჰქონდა შეძენილი 65–75 ადამიანს.
კვლევა არ ითვალისწინებს გაყიდვების რაოდენობას და დაფიქსირებულია მხოლოდ მომხმარებლის არჩევანი.
კვლევაში ჩართული იყო „პოპულის“ ქსელში არსებული 14 ბრენდი – კოკა კოლა, ფანტა, სპრაიტი, პეპსი, მირინდა, 7 აპი, ლიპტონი, ნატახტარი, ზანდუკელი, ზედაზენი, შხეფი, იბერია, ლაღიძე, ყაზბეგი.
შედეგები დაჯგუფებულია ბრენდების პოპულარობის და სქესობრივი სტრუქტურის მიხედვით. დანართის სახით იქნება წარმოდგენილი უალკოჰოლო გაზიანი სასმელების ბაზრის 2011 წლის მიმოხილვაც.
„ილიაუნი ბიზნეს რევიუ“ მზადდება ილიას სახელმწიფო უნივერსიტეტის ბიზნესის ფაკულტეტზე არსებული ეკონომიკური კვლევებისა და კონსულტაციების ცენტრის მკვლევრების მიერ.

პოლონური წარმოდგენა ილიაუნიში
2012-06-18 15:52
სამშაბათს, 19 ივნისს, 19:00 საათზე ილიაუნის თეატრში, (ი. ჭავჭავაძის 32) გაიმართება პოლონური ენის კურსების სტუდენტების მიერ დადგმული ორი წარმოდგენა.
ხოლო, 21:00 საათზე უნიფუდში (ჩოლოყაშვილის 3/5) ჩატარდება გამოსამშვიდობებელი საღამო.
გთხოვთ, მობრძანდეთ.

ინოვაციების კვლევა საჯარო სამსახურში
2012-06-18 11:48
20 ივნისს, 18:30 საათზე, A101-ე აუდიტორიაში (ჭავჭავაძის #32) ჩატარდება საქართველოს იუსტიციის სასწავლო ცენტრის საზაფხულო პროგრამის ,,ინოვაციების კვლევა საჯარო სამსახურში” პრეზენტაცია.
ცენტრი აცხადებს კონკურსს სტუდენტებისათვის პროგრამაში მონაწილეთა შესარჩევად.
პროექტი მიზნად ისახავს საჯარო სამსახურში განხორციელებული ინოვაციების კვლევას. კონკურსის მეშვეობით შეირჩევა 10 სტუდენტი.
კონკურსში მონაწილეობის მიღება შეუძლიათ ბიზნესის ადმინისტრირების ან საჯარო მართვის ფაკულტეტის ბაკალავრიატის დამამთავრებელი კურსის ან მაგისტრატურის სტუდენტებს.
ძირითადი ფუნქცია-მოვალეობები
• კვლევის დაგეგმვა და განხორციელება;
• კვლევის განხორციელებისათვის საჭირო ლიტერატურის მოძიება და თარგმნა;
• კვლევის შედეგების ანალიზი;
• კვლევის რეპორტის მომზადება.
ძირითადი მოთხოვნები
• ანალიტიკური და შემოქმედებითი აზროვნება;
• აზრის ნათლად გამოხატვის უნარი (წერილობითი და ზეპირი);
• ინგლისური ენის სრულყოფილად ფლობა;
• ორგანიზებულობა;
• გუნდური მუშაობის უნარი.
კონკურსში მონაწილეობის მსურველებმა გთხოვთ გამოაგზავნოთ CV და კვლევის მოკლე აღწერილობა (კვლევის მიზანი, ეტაპები, შედეგი) 25 ივნისამდე შემდეგ ელექტრონულ ფოსტაზე: trainingcenter@justice.gov.ge.
კანდიდატები, რომელთა კვლევის იდეა მოწონებულ იქნება, გაივლიან გასაუბრებას, რომლის მეშვეობითაც შერჩეული 10 სტუდენტი 2 თვის განმავლობაში დასაქმდება იუსტიციის სასწავლო ცენტრში და მიიღებს ჰონორარს (თვიური ანაზღაურება 300 ლარი).

კოგნიტური ტრენინგი ანორექსიული პაციენტებისათვის
2012-06-14 16:45
19 და 20 ივნისს, 10:00 საათზე, G 106 აუდიტორიაში ლონდონის კინგს კოლეჯის და ილიას სახელმწიფო უნივერსიტეტის პროფესორი ქეთევან ჭანტურია წაიკითხავს საჯარო ლექციებს სახელწოდებით: „კოგნიტური ტრენინგი ანორექსიული პაციენტებისათვის: პროცესი ლაბორატორიული კვლევიდან კლინიკურ გამოყენებამდე”.
პროფესორი ქეთევან ჭანტურიას საქმიანობა ბოლო თხუთმეტი წლის განმავლობაში ფოკუსირებულია კვების რეჟიმის დარღვევის, ანორექსიის დაავადებების კვლევაზე და კლინიკურ სამუშაოებზე. იგი არის რამდენიმე პროფესიული ორგანიზაციის წევრი, როგორებიცაა: BPS, HPC, BABCP, EDRS, AED.
2005 წლიდან იგი არის კვების რეჟიმის დარღვევის ნევროფსიქოლოგიის სპეციალისტთა ჯგუფის დამფუძნებელი და კვების რეჟიმის დარღვევის კვლევის ხელმძღვანელი მსოფლიოს უდიდეს კომპანიაში Academy Of Eating Disorders. ქეთევან ჭანტურია ასამდე პუბლიკაციის და 6 წიგნის თანაავტორია.

ტოკიოს სამაგისტრო პოლიტიკის ინსტიტუტის პრეზენტაცია
2012-06-14 16:40
18 ივნისს, 10:00 საათზე, ილიას სახელმწიფო უნივერსიტეტის ა კორპუსის 101 აუდიტორიაში გაიმართება ტოკიოს საერთო სამაგისტრო პოლიტიკის ინსტიტუტის ვიცე-პრეზიდენტის, ჯეიმს როდის (http://www.grips.ac.jp/faculty/rhodes_james.html) და პროგრამების კოორდინატორის, კერინ ჰილენის (http://www.grips.ac.jp/faculty/hillen_karin.html) შეხვედრა პროფესორ-მასწავლებლებთან და სტუდენტებთან. სტუმრები გააკეთებენ პრეზენტაციას და აუდიტორიას ინსტიტუტში არსებულ სამაგისტრო პროგრამებს ბუნებრივ კატასტროფებთან ბრძოლის, ახალგაზრდა ლიდერთა, ბიზნესის, მენეჯმენტის და სხვა უამრავი მიმართულებით გააცნობენ.
დეტალური ინფორმაციისათვის იხილეთ ბმული:
http://www.grips.ac.jp/en

გერმანული საღამო ილიაუნიში
2012-06-13 11:00
13 ივნისს, 19:00 საათზე, ილიას სახელმწიფო უნივერსიტეტის ”უნიფუდის” ეზოში (ქ.ჩოლოყაშვილის ქუჩა 3/5), გერმანული ენის ბოშის ფონდის ლექტორის კატრინ რიბმახის ორგანიზებით გაიმართება სემესტრის დამამთავრებელი გერმანული საღამო.
საღამოში მონაწილეობას მიიღებენ გერმანული ენის კურსების სტუდენტები. ასევე გაიმართება ფილმის ჩვენება.

მასწავლებელთა შესარჩევი კონკურსი
2012-06-11 18:11
14 ივნისს, 11:00 საათზე ილიას სახელმწიფო უნივერისტეტის G 106 აუდიტორიაში პროექტის ”ასწავლე საქართველოსთვის” პრეზენტაცია გაიმართება.
გამოცხადდა მასწავლებელთა შესარჩევი კონკურსი „ასწავლე საქართველოსთვის“ პროგრამაში მონაწილეობის მისაღებად. პროგრამა მიზნად ისახავს მაღალკვალიფიციური კადრების მასწავლებლის პროფესიით დაინტერესებას და მათ დასაქმებას საქართველოს მაღალმთიანი რეგიონების იმ სკოლებში, სადაც კვალიფიციური მასწავლებლის დეფიციტია. დანართის სახით შეგიძლიათ იხილოთ მოკლე ინფორმაცია პროგრამის და გამოცხადებული კონკურსის შესახებ.
პროგრამაში ჩართული მოხალისე მასწავლებლები შემდეგი წამახალისებელი ფორმით ისარგებლებენ:
– ბაკალავრის ხარისხის მქონე მონაწილეებს, რომელთაც მაგისტრატურაში სწავლის გაგრძელება სურთ, სკოლაში მიღებული ხელფასის გარდა, მასწავლებელთა პროფესიული განვითარების ეროვნული ცენტრიდან დაერიცხებათ დამატებითი ანაზღაურება და პროგრამაში მონაწილეობისა და მაგისტრატურის გამოცდების წარმატებით დაძლევის შემდეგ მიიღებენ სახელმწიფო სამაგისტრო გრანტს;
– კონკურსანტთა ის ნაწილი, რომელიც უკვე ფლობს მაგისტრის ხარისხს, ცენტრიდან მიიღებს სკოლაში საათობრივი დატვირთვის მიხედვით დარიცხულ ხელფასზე დანამატს.

ილიაუნის ხალხური სიმღერის კონცერტი
2012-06-11 18:02
სამშაბათს, 19 ივნისს, 18:00 საათზე ილიაუნის სააქტო დარბაზში (ქაქუცა ჩოლოყაშვილის გამზირი 3/5 E კორპუსი, მე-4 სართული) გაიმართება ილიაუნის ხალხური სიმღერის სტუდენტური გუნდის კონცერტი. გუნდის ხელმძღვანელია თამაზ გაბისონია.
კონცერტში მონაწილეობას მიიღებენ: მზექალა ალუდაური, ნათია ანდღულაძე, ლუკა ანთიძე, ლელა აფციაური, ედიშერ ბენდიანიშვილი, ლევან ბითაროვი, ცირა ბუქიძე, ნინო გოგილაშვილი, ლიზი ებრალიძე, ლექსო ვეშაგური, დავით კვინიკაძე, სალომე კვირკველია, ლიდა ლიპარტელიანი, ვახტანგ მებუკე, ეკა მერაბიშვილი, თეონა მოსულიშვილი, შორენა ცქიტიშვილი, მალხაზ რაზმაძე, ნინო რუხაძე, ეკა სანებლიძე, ხატია სოლოღაშვილი, ბექა ტაბატაძე, ლიკა ქადაგიშვილი, რუსუდან ხარიბეგაშვილი, თეონა ხვედელიძე.
დასწრება თავისუფალია.

აშშ–ის ელჩის მოვალეობის შემსრულებელი ბრინკსი ილიაუნიში
2012-06-11 17:19
12 ივნისს, 13:00 საათზე, აშშ-ს ელჩის მოადგილე ბრიჯიტ ბრინკი ილიას სახელმწიფო უნივერსიტეტს ეწვევა (G 106 აუდიტორია). ელჩის მოადგილე ილიას უნივერსიტეტის პროფესორებსა და სტუდენტებთან შეხვედრისას 2011 წლის ადამიანის უფლებათა დაცვის ყოველწლიურ ანგარიშს განიხილავს.
აშშ–ის სახელმწიფო დეპარტამენტმა ადამიანის უფლებათა დაცვის ყოველწლიური ანგარიში 24 მაისს გამოაქვეყნა. სახელმწიფო დეპარტამენტი აშშ–ის კონგრესს აღნიშნულ ანგარიშს ყოველწლიურად უგზავნის. ადამიანის უფლებათა ყოველწლიური ანგარიში მნიშვნელოვანი ნაწილია აშშ–ის ძალისხმევისა, ხელი შეუწყოს ადამიანის უფლებათა პატივისცემას მთელ მსოფლიოში. ადამიანის უფლებათა ყოველწლიური ანგარიში საერთაშორისოდ აღიარებულ ინდივიდუალურ, სამოქალაქო, პოლიტიკურ, აგრეთვე მშრომელთა იმ უფლებებს ეხება, რომელთაც ადამიანის უფლებათა საყოველთაო დეკლარაციაშია ჩადებული.
საქართველოს შესახებ სახელმწიფო დეპარტამენტის ყოველწლიური ანგარიშისა და ელჩ ბასის კომენტარის ნახვა შესაძლებელია შემდეგ ბმულებზე: www.usembassy.ge, ან http://www.state.gov/j/drl/rls/hrrpt/humanrightsreport/index.htm?dynamic_load_id=186353#wrapper

არქაული ელემენტები მთის ეთნოკულტურაში
2012-06-11 14:33
ამა წლის 14-15 ივნისს ილიას სახელმწიფო უნივერსიტეტის A კორპუსის 101-ე აუდიტორიაში ჩატარდება ეთნოლოგიური კონფერენცია თემაზე: “არქაული ელემენტები საქართველოს მთის ეთნოკულტურაში”. ღონისძიების ინიციატორია მეცნიერებისა და ხელოვნების ფაკულტეტი.
კონფერენციაზე მოხსენებებით გამოვლენ ნინო აბაკელია, ქეთევან ბაიაშვილი, გია ბაღაშვილი, ირმა ბერძენიშვილი, პაატა ბუხრაშვილი, თამაზ გაბისონია, გიორგი გოგოჭური, ვლადიმერ კიკილაშვილი, ზურაბ კიკნაძე, თამაზ კოჭლამაზაშვილი, ხვთისო მამისიმედიშვილი, ნინო მახარაძე, ტრისტან მახაური, ნიკოლოზ ნიკოლოზიშვილი, გია პოპიაშვილი, იოსებ ჟორდანია, თედო უთურგაიძე, გურამ ყიფიანი, ქეთევან ხუციშვილი.
იხილეთ თანდართული ინფორმაცია.
დასაწყისი 10.00 საათზე.
დამატებითი ინფორმაციისათვის მოგვმართეთ: ethnoconference@iliauni.edu.ge.

თანამედროვე ავსტრიული მუსიკის კონცერტი
2012-06-08 10:52
ილიას სახელმწიფო უნივერსიტეტის ავსტრიული კულტურის ცენტრი და ილიაუნის თეატრი გიწვევთ მორიგ ერთობლივ პროექტზე: ცნობილი ავსტრიელი მხატვარი და მომღერალი ეველინ იუენი და მუსიკოსი პეტერ იუენი წარმოგვიდგენენ თანამედროვე ავსტრიული მუსიკის კონცერტს.
კონცერტი გაიმართება შაბათს, 9 ივნისს, 20:00 სთ. ილიაუნის თეატრში, ი. ჭავჭავაძის გამზ. 32.
დასწრება თავისუფალია.

საჯარო ლექციები კოსმოლოგიაში
2012-06-06 16:28
18 ივნისიდან 23 ივნისამდე პროფესორი ლეონარდ კისლინჯერი (კარნეგი-მელონის უნივერსიტეტი, აშშ) წაიკითხავს საჯარო ლექციებს თემაზე: სამყაროს ევოლუცია.
ლექციები ჩატარდება ილიას სახელმწიფო უნივერსიტეტის A101 დარბაზში; დასაწყისი 14:00 საათზე, (ყოველ დღე ორი 45- წუთიანი ლექცია 10 წუთიანი შესვენებით, დასრულდება დაახლოებით 16:00 საათისთვის). ლექციები მსმენელს გააცნობს კოსმოლოგიის ძირითად იდეებსა და ფაქტებს; განკუთვნილია ძირითადად ბაკალავრიატის სტუდენტებისთვის, თუმცა, ცალკეული საკითხები სასარგებლო იქნება მაგისტრანტებისა და დოქტორანტებისთვისაც. მსმენელებს ექნებათ ლექტორთან აქტიური მსჯელობის საშუალება მათთვის საინტერესო საკითხებზე.

უნიკინო 8 ივნისს: "უწარსულო კაცი"
2012-06-05 19:01
პარასკევს, 8 ივნისს, 18:00 საათზე, ილიას სახელმწიფო უნივერსიტეტის, 101-ე აუდიტორიაში, ნაჩვენები იქნება აკი კაურისმიაკის ფილმი ”უწარსულო კაცი” (2002).
მონაწილეობენ: მარკუ პელტოლა, კატი ოუტინენი, საკარი კუოსმანენი და სხვები. ფილმის ჩვენება ხორციელდება საზოგადოებრივი მაუწყებლის პირველი არხის ხელშეწყობით.
დასწრება თავისუფალია.

ევროპული სტანდარტების განათლება
2012-06-05 18:33
ა.წ. 8 ივნისს, 15:30 საათზე ილიას სახელმწიფო უნივერსიტეტში G 106 აუდიტორიაში (წერეთლის 2, ყოფილი ენციკლოპედიის შენობა) გაიმართება შეხვედრა ლონდონის ბიზნესისა და ფინანსების სკოლის – LSBF ბიზნესის ფაკულტეტის დეკანთან ანა თორნისთან.
შეხვედრის თემაა: ევროპული სტანდარტების განათლება, სამაგისტრო პროგრამები და მოკლევადიანი კურსები, რომელიც ფინანსთა სამინისტროს აკადემიასთან თანამშრომლობით ხორციელდება.
